Alboraia mostra el seu amor i agraïment al comerç local amb la campanya 'Compres amb cor'
10 de febrer de 2022

Veïns i veïnes d'Alboraia han estat rebent durant aquest dijous, 10 de febrer, un obsequi com agraïment per realitzar les seues compres en el municipi com a part de la campanya 'Compres amb cor'. La iniciativa, que es porta celebrant des de fa anys aprofitant Sant Valentí, té per objectiu donar suport, promocionar i transmetre la importància del comerç local, un actiu clau del teixit social i econòmic d'Alboraia.

L'alcalde d'Alboraia, Miguel Chavarría, i el regidor de Desenvolupament Econòmic, Treball, Comerç i Consum, Sebastián Torres, així com membres de la Corporació Municipal, s'han acostat al Mercat Municipal, un dels espais representatius del comerç local, per a repartir, junt amb les persones animadores contractades, els detalls d'aquesta iniciativa organitzada pel Consistori en col·laboració amb la Conselleria d'Economia Sostenible, Sectors Productius, Comerç i Treball de la Generalitat Valenciana.

El dissabte, 12 de febrer, d'11.00 a 13.00 hores als carrers d'Alboraia, es realitzarà la segona jornada del projecte que s'emmarca dins de la campanya de promoció 'Alboraia eres tu', que es va posar en marxa en 2020 per a pal·liar les conseqüències d'un dels sectors més afectats per la pandèmia COVID-19. Es tracta d'una nova oportunitat, explica el primer edil, "de conscienciar als clients i al públic en general que el nostre comerç compleix una funció vital per a tots i totes i la vida d'Alboraia".